o
HILLSONG TV Kielteisyys 2/2
Mietitkö koskaan, -
ovatko asiat todella sillä tavalla kuin näet ne?
Tärkeintä on näkökulma.
Näkökulma määräytyy sen mukaan, mitä sisimmässä tapahtuu.
Ajattelutapoja määrittää se, mistä kulmasta katsomme asioita.
Tahdon nostaa esiin kielteisen ajattelutavan -
ja sen vaikutukset elämään.
Ei ole kysymys siitä, kuka on kielteinen.
Jokainen joutuu kohtaamaan kielteisyyttä joissakin määrin.
Rukoilen, että tämänpäiväinen puheeni voisi koskettaa -
olosuhteitasi ja tilannettasi.
EDELLISESSÄ JAKSOSSA
Kerron tänään kielteisyydestä ja sen vaikutuksista elämään.
Kerron joitakin asioita kielteisyydestä.
Ensinnäkin kielteisyys heijastaa sisäistä tappiota.
Se kertoo sisimmästä enemmän kuin mikään muu.
Kun puhutaan kielteisistä ihmisistä, -
ei ole väliä, kuka on kielteinen.
Jokainen on kosketuksissa kielteisyyteen tavalla tai toisella.
Voit olla useimmiten myönteinen.
Mutta vaikeat ajat paljastavat usein sydämen todelliset ajatukset.
Toiseksi kielteisyydellä on tapana aina, -
ihan aina, oikeuttaa itsensä.
Kielteisyys valitsee ystäväsi puolestasi.
Luulemme valitsevamme ystävämme, ja näin on lyhyellä aikavälillä, -
mutta lopulta päädymme aina sellaiseen seuraan, -
jossa ajatellaan samalla tavoin, eletään samalla tavoin, -
ja ollaan samanhenkisiä kuin itse.
Suuressa maailmassa elääkseen on tarkasteltava henkeään.
Pikkusieluisuus kutistaa maailmankin pieneksi.
Tahdon elää suuressa maailmassa, -
jossa on paljon ihmisiä ja ajattelutapoja.
Suuressa maailmassa tarvitaan suuri ja avoin sielu.
Suuren sielun on noustava kapinaan -
koko ajan ja ihan jatkuvasti.
On vastustettava asioita, jotka yrittävät hallita sielua.
Jopa seurakunnan piirit voivat pienentyä yhä pienemmiksi.
Kielteisyys vaikuttaa ihmisiin todellakin tällä tavoin.
Kaikki ihmiset nähdään kielteisyyden läpi.
Joku koettaa auttaa sinua. "Ystävän lyönnit ovat luotettavat."
Mutta et koekaan niitä rakentavina, vaan haukkumisena.
Kielteisyys on hirveä asia. Se repii riekaleiksi.
Kun se pääsee sisään, se vain ryöstää kaiken.
Samoin kuin pankkitilien kanssa:
pankista voidaan nostaa vain se, mitä tilille on laitettu.
Vaikka tilinylitys onnistuisi, tulee kuitenkin päivä, -
jolloin ei voida elää olemattomalla rahalla, ja tulee konkurssi.
Sama pätee ystävyyssuhteisiin.
Jos ei ole mitään annettavaa, ei ole paljon saatavaakaan.
Hädän hetkellä ei olekaan ketään, jonka puoleen kääntyä.
Kielteisyys tekee aina pienemmäksi.
Jatkan nyt, koska on vielä paljon sanottavaa.
Neljänneksi kielteisyys liioittelee ja vääristää totuutta.
Siihen uskotaan, koska se vaikuttaa aidolta, -
mutta kielteisyys vääristää ja liioittelee totuutta.
San. 12:25, "Huoli masentaa ihmismielen, -"
"hyvä sana sen ilahduttaa."
"Huoli masentaa ihmismielen."
Kerron hieman masennuksesta.
Masentunut näkee kaiken ihan eri tavalla.
Aurinko ei paista samalla tavalla kuin muille.
Muilla on juhlat, ja masentunut istuu surkeana nurkassa.
Masennus on kuin katselisi elämää aurinkolasien läpi.
Masentuneena kaikki näyttää hieman synkemmältä.
Masennus on kuin rotankolo.
Masennus ei ole usein tervetullutta kenenkään elämään.
Se vääristää näkemästä asioiden oikean laidan.
Tunsin kerran erään masentuneen miehen.
Masennuksensa vuoksi hän itki, kun auto ei käynnistynyt aamulla.
Vika ei ollut kuitenkaan autossa, vaan hänen sielussaan.
On uskomatonta, kuinka kielteisyys vääristää -
näkemyksen ihmisistä ja elämästä.
Kielteisyys ryövää ja huijaa meitä.
Ei pystytä enää näkemään selvästi.
Useita kertoja vuosien aikana -
olen huomannut vuosien päästä, -
etten nähnyt jotakuta tiettynä päivänä.
Mielessäni oli jotakin muuta, enkä nähnyt Katrinaa, -
vaan sivuutin hänet ja juttelin Benille hänen takanaan.
Katrinasta tuntui, etten piitannut hänestä.
"Hän ei koskaan huomaa minua. Hän ei pidä minusta."
"Hän on aina vihannut minua."
Kyse oli kuitenkin siitä, etten tuolloin nähnyt Katrinaa, -
koska minulla oli Benille asiaa.
Kielteisyys saa uskomaan toisista asioita, jotka eivät ole totta.
Jos kutsuisin sinua sähköpostitse mädäntyneeksi haisunäädäksi, -
ymmärtäisit, etten pidä sinusta. Kielteisyys aiheuttaa sen.
Jos taas sisälläsi on voitonriemua ja iloa, -
ajattelisit: "Kylläpäs Brian tykkääkin minusta!"
Tykkään olla hauska.
Olen omasta mielestäni hauskempi kuin kenenkään muun mielestä.
Sisimpäni on ratketa riemusta.
Täytyykin kertoa tämä teille.
Kerran puhuin Hill Centerissä, jossa kirkkomme sijaitsi aiemmin.
Salissa oli tilaa noin 1400 kuulijalle.
Kerroin sunnuntain saarnassani tarinan, jota en enää muista.
Tarinassani minun on täytynyt sanoa: "Kaaduin pyllylleni."
Ilmeisesti eräs nainen oli poistunut salista.
Hän oli nimittäin sanonut eteisaulan ovimiehelle, -
että poistuu, koska pastori Houston sanoi "pylly".
Joten hän lähti, koska minä sanoin "pylly".
Saarna meni ihan päin pyllyä.
Mietin, että mitä tapahtui sille kaikelle virvoitukselle ja -
ihanille ilmestyksille, jotka tulivat henkeeni tuolloin.
Minne katosi kaikki se syvällinen opetus, -
tiedon aarteet ja Herran autuus, joka minusta virtasi.
Ja hän kuuli vain yhden sanan: "Pylly."
Kielteisyys vääristää asioita.
Alat kuulla ja nähdä asioita, joita ei ole olemassa.
Tätä kielteisyys tekee.
Viidenneksi kielteisyys aiheuttaa epäreiluja väittämiä -
ja karkeita tuomioita.
Tiedättehän, että amerikkalaiset ovat...
Ihanko todella tunnet kaikki heidät yli 300 miljoonaa?
Se on rasistista profilointia.
Entäs australialaiset, kun he matkustavat...
He ovat aina niin äänekkäitä.
Ihanko todella?
Heitä on yli 22 miljoonaa. Ja tunnet heidät kaikki.
Kielteisyys aiheuttaa salamannopeita väittämiä.
Tiedättehän, britit ovat kaikki...
No, onhan se totta, mutta ei tarvitse...
Mitä pienemmästä paikasta, kirkosta tai kaupungista tulet, -
ja mitä pienempi maailmasi on, sitä selkeämmin on päätettävä, -
ettei katsele maailmaa vain omasta näkökulmastaan.
Niin on päätettävä, jottei tulisi tehtyä yleistäviä väittämiä.
Oletko koskaan istunut ravintolassa arvostellen ihmisiä, -
joita et edes tunne? Et tietenkään.
"Katso nyt, kuinka täynnä hän on itseään."
Tuomitaan joku tyyppi televisiosta tuntematta häntä lainkaan.
Tehdään karkeita tuomiota.
Daavid oli niin innoissaan Herrasta, että hän hyppeli alusvaatteisillaan, -
hän tanssi Herralle vapautuneesti. Ja hänen vaimonsa Miikal sanoi: -
"Kuinka kunniatonta Israelin kuninkaalta!"
Karkeasti tuomitsevat sanat tulivat hänen omasta kielteisyydestään.
Voidaan elää karkeasti tuomiten tai työstää tätä asiaa.
Se ei muutu hetkessä, vaan vaatii työtä.
Täytyy työstää sielun tilaa.
Sielun tila määrittää nimittäin koko elämäntarinaa.
On otettava vastuu ja työstettävä sitä jatkuvasti.
Kun sielulla on enemmän tilaa, kritiikki ja tuomitsevuus vähenee.
Siemenet, jotka aiemmin ovat päässeet kasvamaan suuriksi, -
eivät enää selviydykään.
Näin käy, kun jatkuvasti otetaan vastuu omasta sielusta.
Suurenmoista.
Kielteisyys romuttaa Pyhän Hengen työn.
Se tarkoittaa kirjaimellisesti tehdä tyhjäksi.
Raamattu sanoo, että Pyhässä Hengessä saamme voiman.
Kielteisyys tekee tyhjäksi sen voiman joka kerta.
Valokuvien negatiivit eivät juurikaan ole enää käytössä, -
kun nykyisin kuvat laitetaan esimerkiksi nettiin.
Entisaikoina kameran filmi piti viedä kehitettäväksi liikkeeseen.
Muutaman päivän päästä saatiin 20 kuvaa, -
joista 19 oli kamalia ja yksi epäselvä.
Silloin ei tiedetty etukäteen, vaan oltiin vain innoissaan kuvista, -
jotka olivatkin ihan hirveitä.
Valokuvausliikkeessä siis purettiin negatiivit kuviksi.
Negatiivi tekee mustasta valkoisen ja valkoisesta mustan.
Samalla tavalla toimii kielteisyys: kaikki muuttuu päinvastaiseksi.
Se tekee tyhjäksi Pyhän Hengen työn elämässä.
Seitsemänneksi, kielteisyys sabotoi nykyisyyden ja rajoittaa tulevaisuuden.
Kuuntele tarkasti: Se sabotoi nykyisyyden ja rajoittaa tulevaisuuden.
Tiedän, että sinulla on Jumalan antama tulevaisuus.
Kielteisyys on varmin keino tuhota Jumalan antama tulevaisuus.
On siis tehtävä päätös.
Tarvitaan hieman parannuskeinoja, jotka kerron ihan pian.
Ensinnäkin on koulutettava sielua. Sielu on vietävä kouluun oppimaan.
Ps. 139:14, "Minä olen ihme, suuri ihme."
Joskus tuntuu, että peilistä katselee vain suuri.
Mutta olet sekä suuri että ihme.
"Ihmeellisiä ovat sinun tekosi, -"
"sen minun sieluni kyllä tietää."
Sielu, joka tietää, on hyvin koulutettu.
Hyvin koulutettu sielu tietää, että olen ihme, suuri ihme.
Olen korkeimman Jumalan lapsi, juuri se, joksi Jumala minut tarkoitti.
Olen paras mahdollinen minä.
Kuulostaa jo hengen voitolta aineesta ja positiiviselta roskapuheelta.
Kouluta siis sieluasi Jumalan sanan mukaan.
Sielusi taistelee vaistojasi, ympäristöäsi, taustaasi -
kielteisyyttäsi ja muita sisäisiä asioita vastaan.
Nämä kaikki asiat käyvät sieluasi vastaan, -
joten sielua on koulutettava. "Minä olen ihme, suuri ihme.
"Ihmeellisiä ovat sinun tekosi, sen minun sieluni kyllä tietää."
Sielun koulutuksessa siitä tulee lopulta melkein välitön vastaus.
Toiseksi on tiedettävä, milloin on käskettävä sielua hiljenemään.
"Kiitä Herraa, minun sieluni, ja kaikki, mitä minussa on, -"
"hänen pyhää nimeänsä." Mitä Daavid sanoikaan?
"Miksi murehdit, minun sieluni, ja olet minussa niin levoton?"
"Odota Jumalaa."
"Sillä vielä minä saan häntä kiittää hänen kasvojensa avusta."
Tässä laitetaan sielu ruotuun. "Ylistä Herraa, minun sieluni -"
"ja kaikki mitä minussa on, ylistä hänen pyhää nimeään."
"Ylistä Herraa, minun sieluni."
Laita sielusi Herran sanan kouluun ja kertauskursseille.
Sain ajokortin ollessani 16-vuotias.
Nyt olen 56, joten siitä on 40 vuotta.
Muistanko kaikki liikennesäännöt?
En todellakaan. Minun on kerrattava asioita.
Osaan kyllä ajaa autoa.
Mutta tiesinkö, ettei keltaisella viivalla saa ohittaa? No, tiesin.
Joskus on käskettävä sielua olemaan hiljaa.
Joidenkin sielut saattoivat olla hallitsemattomia heti aamulla.
Silloin on sanottava sille: "Miksi murehdit, minun sieluni?"
"Odota Jumalaa." Käske sieluasi olemaan hiljaa.
Muuten se alkaa muuttaa tapaa, jolla katsot maailmaa.
Se valitsee ystävät puolestasi ja pilaa elämäsi, ellet osaa varoa.
Se tekee maailmastasi pienen.
Mene suureen maailmaan ja pysy siellä.
Psalmissa 142 Daavid sanoi: "Minun henkeni minussa nääntyy."
"Ei kukaan minun sielustani välitä."
Psalmi 142 "kukaan ei rakasta minua, -"
"lähdenpä madonruoaksi hautaan" Lopuksi Daavid sanoo: -
"Vie minun sieluni ulos vankeudesta kiittämään sinun nimeäsi."
"Vanhurskaat kokoontuvat minun ympärilleni."
Tämä on hieno asia erilaisissa ympäristöissä, kuten opistoissa.
Siellä ympäröi sellainen henki, joka hiljentää kielteisyyden.
"Kun sinä minulle hyvin teet."
Lukiessasi koko psalmin, käsität kuinka Daavid hiljentää sielunsa.
Pastorina toimimisessa eräs erittäin hieno asia on, -
että se etuoikeuttaa saarnaamaan omalle sielulleen.
On tehtävä niin tai muuten kukaan ei tulisi kirkkoon.
Jos saarnaisin murheen murtamana, kukaan ei haluaisi kuunnella.
On mahdollista saarnata itsensä iloiseksi.
Tai oikeastaan täytyy.
Rakenna makuuhuoneeseen pieni saarnastuoli.
Saarnaa sieltä itsellesi Jumalan sanaa.
Sillä tavalla sielu hiljenee.
Tässä seuraava neuvo: -
Täytä sielusi toivolla.
Kouluta sitä, käske se hiljaiseksi ja täytä sielusi toivolla.
Hepr. 6:19, "Se toivo meille on ikäänkuin sielun ankkuri."
Toivottomuus nostaa ankkurin ylös joka kerta.
Toivo kiinnittää ankkurin sisimpään.
Se todella tekee niin.
On ankkuroitava sielu toivoon.
Niin kauan kuin on elämää, on toivoa.
Mikä on pahinta, mitä voisi tapahtua?
Kaikkein pahimmista pahinta on, että voit kuolla.
Ja sitten pääset taivaaseen.
Elämämme on täynnä toivoa.
"Mistä saisin avun? Minä saan avun Herralta."
Vielä yksi neuvo, jonka jo kerroinkin.
Pysyttele ylistyksen ilmapiirissä.
Ylistysmusiikki toimii mielettömän hyvin.
Paljon samoja todistuksia kuullaan toistettavan ympäri maailman.
Erityisesti mieleen jäävät ne henkilökohtaiset kertomukset, -
kun ihmisen sielua on palveltu, -
kun he ovat olleet ylistyksen ilmapiirissä.
Vaihda pois masentunut, kielteinen ja tappiollinen narinamusiikki.
Kuuntele sellaista musiikkia, joka ruokkii sielua.
Ruoki sitä yhä uudelleen ja uudelleen.
Älä kuuntele musiikkia, joka ruokkii surkeaa tilaasi.
Kuuntele sanoituksia, jotka virvoittavat henkeäsi.
Ruoki sieluasi musiikilla, jossa tuntuu Jumalan läsnäolo.
Sen voit tehdä sielusi hyväksi.
Daavidin itsevarmuus on ihailtavaa.
Uskon sen tulleen Jumalalta, kun hän sanoi: -
"Olen ihme, suuri ihme."
"Ihmeellisiä ovat sinun tekosi, sen minun sieluni kyllä tietää."
Saattaisimme tuntea itsemme hieman omahyväisiksi, -
jos kutsuisimme itseämme suuriksi ihmeiksi.
Vitsailen usein, että vaimoni on ihme ja minä olen pelkästään suuri.
Daavidilla oli näky, johon hän uskoi syvästi.
Hän sanoi: "Ihmeellisiä ovat sinun tekosi."
Hän puhui itsestään Jumalan luomana.
"Sen minun sieluni kyllä tietää." Se, mitä sielu uskoo, -
määrittää tavan nähdä, ajatella, puhua ja elää.
Jos pystytään kouluttamaan sielua ja ajattelutapoja -
sekä sisäistä maailmaa Jumalan sanan mukaiseksi, -
sisimmän lähtökohdat muuttuvat.
Ja silloin muuttuu myös ulkoinen elämä.
Sinulla on sekä sielu että ruumis, mutta olet sielu.
Voit joko vain hyväksyä, että elämä riepottelee sieluasi.
Opettaja sanoi jotakin tai elämän olosuhteet olivat huonot.
Tai sitten voit ottaa vastuun sielustasi.
Psalmisti Daavid puhui sielulleen: -
"Mistä saisin avun? Minä saan avun Herralta."
"Kiitä Herraa, minun sieluni, ja kaikki, mitä minussa on, -"
"hänen pyhää nimeänsä."
Daavid otti määräysvallan ajatuksistaan ja tunteistaan.
Rohkaisen sinua tekemään samoin.
En tahdo olla uhri asioille, jotka koettavat tuhota sisimmän -
ja tehdä pieneksi. Tahdon käyttää Jumalan sanaa -
muodostaakseni erilaisen kuvan sisimmästäni, -
jotta voin puhua elämän sanoja ja tuoda toivon perheelleni ja lapsilleni.
Pastorina en tahdo puhua tappiomielialalla ja kielteisenä.
Se ei rakenna kenenkään elämää.
Tahdon sieluni mukautuvan Jumalan sanaan, -
joka on täynnä vastauksia ja lupauksia.
Kun saarnaan kirkossamme, voin puhua sanoilla, -
jotka rakentavat ja tuovat toivon. Jeesuksen nimessä.
Ota määräysvalta sisimmästäsi.
Raamattu on paras lähtökohta tehdäksesi niin.
Eräänä päivänä -
hyvä ystävämme sai tietää, että hänellä on syöpä.
Hänellä diagnosoitiin leukemia kuin tyhjästä.
Noin kolmen kuukauden kuluessa -
hänen tilansa muuttui erittäin huonoksi.
Lopulta hän nukkui pois.
Kun ollaan nuoria -
tai vasta lapsia ja vartutaan seurakunnan yhteydessä, -
uskotaan, että Jumala voi korjata minkä tahansa tilanteen.
Kyselin: "Miksi et parantaisi häntä?"
"Miksi et antaisi vasta 16-vuotiaan elää elämäänsä loppuun?"
"Jos Jumala on olemassa, miksi hän ei vastannut meille?"
Viikon kuluttua hautajaisista, seuraavana sunnuntaina, -
minua pyydettiin laulamaan eräs laulu.
Kun lauloin Herralle, Hän puhui minulle siinä hetkessä.
Hän tuntui ystävältä sinä hetkenä. Hän oli minua varten.
Hän antoi minun osoittaa syyttävällä sormellani.
Hän oli tarpeeksi suuri sekä kestääkseen sen -
että osoittaakseen rakkauttaan.
Se muutti näkökulmani ylistyksen aikana.
"Jumala, vaikken ymmärräkään tekojasi -"
"tai miksei ystävämme ole luonamme, -"
"avaa silmäni näkemään se, mitä tahdot minun näkevän."
Siinä hetkessä tiesin Jumalan olevan kanssani.
On ihmeellistä, että Jumala on tarpeeksi suuri -
hallitakseen maailmankaikkeutta, -
mutta tarpeeksi pieni ollakseen yhden ihmisen elämässä.
Kuka oletkaan, Jeesus tuntee sinut ja rakastaa sinua.
Hän ei ole sinua vastaan, vaan puolellasi.
Voit avata elämäsi Hänelle tänään.
Vaikka tuntisit itsesi epäonnistuneeksi ja tuomituksi, -
yksinäiseksi tai hylätyksi, Jeesus rakastaa sinua.
Jeesus sanoo, ettei varpunenkaan putoa maahan Hänen tietämättään.
Hän tuntee sinut ja minut. Hän tahtoo parastasi.
Voit avata elämäsi tänään Jumalan mahdollisuuksille.
Jos kutsut Jeesuksen Kristuksen elämäsi keskipisteeksi, -
Hän on luvannut tulla elämääsi.
Ei ole kysymys uskonnosta, -
vaan sinusta ja Jumalasta, joka on luonut sinut.
Hän rakastaa sinua.
Olen iloinen, että liityit seuraamme.
Rukoilen, että teet niin ensi viikollakin, koska on vielä paljon asiaa -
Jumalan sanan mahtavista periaatteista.
Kaikki tarvitsevat myötätuntoa
Rakkautta, joka ei koskaan petä
Anna armosi tulla ylleni
Kaikki tarvitsevat anteeksiantoa
Pelastajamme hyväsydämisyyttä
Toivoa kansakunnille
Pelastajamme
Hän saa vuoret siirtymään
Jumalani on voimallinen pelastamaan
Hän on voimallinen pelastamaan
Ikuisesti Pelastuksen Luoja
Hän ylösnousi ja voitti kuoleman
Jeesus voitti kuoleman
Halleluja
Ota minut tällaisena kuin olen
Kaikki pelkoni ja puutteeni
Täytä elämäni uudelleen
Annan elämäni seuratakseni -
kaikkea mihin uskon
Annan itseni Sinulle
Pelastajamme
Hän saa vuoret siirtymään
Jumalani on voimallinen pelastamaan
Hän on voimallinen pelastamaan
Ikuisesti Pelastuksen Luoja
Hän ylösnousi ja voitti kuoleman
Jeesus voitti kuoleman
Osoita kirkkautesi ja anna koko maailman nähdä
Laulamme ylösnousseen Kuninkaan kunniaksi
Olen rauhan komennuksella
Asetan tämän kutsun kaikille kansoille
Etsin ihmisiä, jotka uskovat
Näkeekö siellä kukaan?
Rauha on aseemme, ei sota
On yksi asia, jota me kaikki kaipaamme
Sopusointua ja toivoa koko maailmalle
Yhdessä, kaikille kansoille, jotka toisivat rauhan ihmiskunnalle
Hän on valmistanut sinut tehtävääsi jo ennen maailman perustamista.
Hän laittoi sinut tänne ollaksesi hyödyllinen itsellesi ja muille, -
tuodaksesi kunniaa Jumalalle.
Palvelemme Jumalaa, joka tekee kaiken mahdolliseksi.
Hän etsii ja odottaa innokkaana mahdollisuutta, -
jotta Hän voisi näyttää ihmeensä ja voimansa elämässäsi.
Rauhan vallankumous
Suomennos: Anna-Kaisa Penttinen